
HOTĂRÂREA nr. 189
din 13 august 2026

[bookmark: _Hlk57046251][bookmark: _Hlk51242885]privind: aprobarea încheierii acordului de parteneriat cu Organizația de Management al Destinației „Vin în Vrancea” în vederea depunerii proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja și a cheltuielilor legate de proiect

    Consiliul Județean Vrancea, 
· văzând Referatul Echipei de Implementare a Proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja nr. 201/22525 din 06.08.2026 privind aprobarea încheierii acordului de parteneriat cu Organizația de Management al Destinației „Vin în Vrancea” în vederea depunerii proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja și a cheltuielilor legate de proiect;
· analizând prevederile Ghidului de finanțare pentru apelul de proiecte deschis în cadrul Programului Regional Sud-Est 2021-2027, PRSE/6/6.2/1/2025 Valorificarea potențialului turistic în zone non – urbane – Versiunea 1 august 2025 și ale Corrigendum-ului nr. 3/05.06.2026 la Ghidul Solicitantului;
- având în vedere:
- Hotărârea Consiliului Județean Vrancea nr. 30/10.02.2022 privind aprobarea documentației tehnico-economice la faza Studiu de Fezabilitate (SF) și a indicatorilor tehnico-economici pentru obiectivul de investiții Amenajarea Zonei de Agrement și Îmbunătățirea Infrastructurii de Acces în Stațiunea Soveja;
- Hotărârea Consiliului Județean Vrancea nr. 249/02.12.2025 privind actualizarea documentației tehnico-economice la faza Studiu de Fezabilitate, a Devizului General și a indicatorilor tehnico-economici pentru obiectivul de investiții Amenajarea Zonei de Agrement și Îmbunătățirea Infrastructurii de Acces în Stațiunea Soveja;
- Hotărârea Adunării Generale a OMD „Vin în Vrancea” nr. 44/28.07.2026 privind Actualizarea Hotărârii nr. 3/26.01.2026;
- conform prevederilor art. 44 din Legea nr. 273/2006 privind finanțele publice locale, cu modificările și completările ulterioare;
- în baza art. 173 alin. (1) lit. e) și f) și alin. (7) lit. a) din O.U.G. nr. 57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;
-  în temeiul art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,




HOTĂRĂȘTE:

Art. 1 Aprobarea depunerii proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja în vederea finanțării acestuia în cadrul Programului Regional 2021-2027, Prioritatea 6. O regiune atractivă Acțiunea 6.2  Valorificarea potențialului turistic în zone non – urbane, Obiectiv specific RSO5.2. Promovarea dezvoltării locale integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în alte zone decât cele urbane (FEDR) Apel PRSE/6/6.2/1.1/2025.

Art. 2 Aprobarea Acordului de parteneriat între U.A.T. Județul Vrancea în calitate de lider de proiect (Partener 1) și Organizația de Management al Destinației ”Vin în Vrancea” (Partener 2), în vederea implementării în comun a proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja, conform anexei care face parte integrantă din prezenta hotărâre.

Art. 3 Aprobarea valorii totale a proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja, în cuantum de 30.316.187,98 lei (inclusiv T.V.A.), conform bugetului cererii de finanțare.

Art. 4 Aprobarea contribuției proprii în proiect în valoare de 13.054.505,23 lei  (inclusiv TVA), reprezentând achitarea tuturor cheltuielilor neeligibile în valoare de 12.707.164,76 lei (inclusiv TVA), cât și a contribuției de 2% din valoarea eligibilă a proiectului, în cuantum de 347.340,46 lei (inclusiv TVA), reprezentând cofinanțarea proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja.

Art. 5 Sumele reprezentând cheltuieli conexe ce pot apărea pe durata implementării proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja, pentru implementarea proiectului în condiții optime, se vor asigura din bugetul propriu al U.A.T. Județul Vrancea sau din alte surse de finanțare legal constituite, ce pot fi alocate cu această destinație.

Art. 6 Sumele necesare pentru a se asigura sustenabilitatea proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja se vor asigură din bugetul propriu al U.A.T. Județul Vrancea sau din alte surse de finanțare legal constituite, ce pot fi alocate cu această destinație.

Art. 7 Se vor asigura toate resursele financiare necesare implementării proiectului în condițiile rambursării/decontării ulterioare a cheltuielilor din instrumente structurale.

Art. 8 Împuternicirea Președintelui Consiliului Județean Vrancea, domnul Nicușor Halici, în vederea semnării tuturor actelor necesare depunerii proiectului, evaluării și contractării acestuia, precum și contractul de finanțare aferent proiectului Amenajarea Zonei de Agrement și Îmbunătățirea Infrastructurii de Acces în Stațiunea Soveja, în numele U.A.T. Județul Vrancea.

Art. 9 Prevederile prezentei hotărâri vor fi duse la îndeplinire de către Președintele Consiliului Județean Vrancea prin echipa de implementare a proiectului și vor fi comunicate celor interesați de secretarul general al județului prin Compartimentul Monitorul Oficial Local din cadrul Serviciului Juridic.

Președintele
Consiliului Județean Vrancea,
Nicușor HALICI

